10 ຄົນ ຖືກຂ້າຕາຍ ໃນການໂຈມຕີ ທາງອາກາດ ທີ່ເຢເມນ
ພວກທີ່ສົງໄສວ່າ ເປັນສະມາຊິກກຸ່ມກໍ່ການຮ້າຍອາລກາຍດາ 10 ຄົນ ຖືກຂ້າຕາຍ ໃນການໂຈມຕີທາງອາກາດ ຢູ່ເຢເມນ
ກຳລັງຮັກສາຄວາມສະຫງົບຂອງເຢເມນກ່າວວ່າ ການໂຈມຕີທາງອາກາດຢູ່ໃນເຂດພາກໃຕ້ ຂອງປະເທດ ໄດ້ສັງຫານພວກທີ່ສົງໄສວ່າ ເປັນສະມາຊິກຂອງກຸ່ມກໍ່ການຮ້າຍອາລກາຍດາ ຢ່າງນ້ອຍ 10 ຄົນ ພວກທີ່ເຫັນເຫດການກ່າວວ່າ ເຂົາເຈົ້າເຊື່ອວ່າການໂຈມຕີທາງອາກາດໃນຕອນແລງຂອງມື້ ວັນສຸກວານນີ້ ແມ່ນດຳເນີນໂດຍເຮືອບິນຂອງສະຫະລັດ ພວກຫົວຮຸນແຮງໄດ້ຂະຫຍາຍຖານປະຕິບັດງານຂອງຕົນຢູ່ໃນເຢເມນ ໃນລະຫວ່າງທີ່ເກີດ ຄວາມວຸ້ນວາຍເປັນເວລາຫຼາຍໆເດືອນ ຊຶ່ງໃນທີ່ສຸດໄດ້ຍັງຜົນໃຫ້ມີການຂັບໄລ່ປະທານາທິ ບໍດີ Ali Abdullah Saleh ທີ່ໄດ້ລາອອກຈາກຕຳແໜ່ງຢ່າງເປັນທາງການໃນເດືອນແລ້ວ ນີ້ ສະຫະລັດແລະ Saudi Arabia ຊຶ່ງເປັນເພື່ອນບ້ານຂອງເຢເມນ ມີຄວາມວິຕົກກັງວົນ ກ່ຽວກັບການຂະຫຍາຍການປະຕິບັດງານຂອງກຸ່ມກໍ່ການຮ້າຍອາລກາຍດາຢູ່ໃນເຢເມນ